तापमान 24 घंटे में ही 11 से लुढ़क कर 5 पर पहुंचा
भास्कर संवाददाता | अंबिकापुर
मौसम में हो रहे उतार-चढ़ाव के बीच ठंड के तेवर भी खूब बदल रहे हैं। बादलों के कारण दो दिन पहले तक रात के तापमान में कमी आने से ठंड कुछ कम हो गई थी लेकिन शुक्रवार को मौसम जैसे ही साफ हुआ चौबीस घंटे मंे पारा धड़ाम से पांच डिग्री लुढ़क कर 5.6 पर आ गया। एक दिन में न्यूनतम तापमान में तगड़ी गिरावट से संभाग फिर से कड़ाके की ठंड की चपेट में आ गया है।
आलम यह रहा कि शुक्रवार को दिन में ही हड्डी को कंपकंपा देने वाली ठंड पड़ी जिससे लोग बेहाल रहे। ठंडी हवाओं के आगे लोगों को गर्म कपड़ों के बीच धूप में भी राहत नहीं मिली। इधर अचानक तापमान गिरने से जनजीवन पर खासा असर पड़ा है। संभाग के पहाड़ी व मैदानी क्षेत्रों में स्थिति और खराब हैं। मैनपाट व सामरी में शुक्रवार को मैदान में पाला जम गया। मैनपाट में शुक्रवार को न्यूनतम तापमान 3 डिग्री दर्ज किया गया। यहां बाहर से आने वाले सैलानी का खूब लुफ्त उठा रहे हैं। इधर मौसम विभाग ने उत्तर से चल रही बर्फीली हवाओं के कारण ठंड के और बढ़ने की संभावना जताई है।ठंड अब अपना रौद्र रूप दिखा रहा है। शेष पेज|14
बादलों के कारण इसके तेवर में कुछ नरमी आ गई थी लेकिन मौसम जैसे ही साफ हुआ, इसके कड़े तेवर देखने को मिले। इसका असर गुरुवार को दोपहर के बाद ही महसूस किया जाने लगा था। बादलों के बीच ठंडी हवा चलने से अधिकतम तापमान में कमी आ गई थी और ठंड बढ़ गई थी लेकिन रात में जब मौसम पूरी तरह साफ हुआ तो न्यूनतम तापमान धड़ाम से नीचे पहुंच गया। गुरुवार को शहर का अधितम तापमान 11.2 डिग्री दर्ज किया गया था लेकिन ठंडी हवाओं के आगे अगले दिन शुक्रवार का यह 5.6 पर पहुंच गया। चौबीस घंटे के भीतर तापमान में इतनी जबरदस्त गिरावट इस साल ही देखने को मिल रही है।
मैनपाट में कड़ाके की ठंड के बीच टाइगर प्वाइंट के पास पर्यटकों की भीड़।
परिवार के साथ मैनपाट घूमने आए युवक की मौत
ठंड की छुटि्टयों में परिवार के साथ मैनपाट घूमने आए बिलासपुर के एक युवक की यहां तबियत बिगड़ने के बाद शुक्रवार को मौत हो गई। बताया जाता है कि बिलासपुर जिले के बिल्हा उगटिया निवासी 38 वर्षीय लखन श्रीवास अपनी प|ी व दो बच्चों के साथ मैनपाट घूमने के लिए मंगलवार को बस से अंबिकापुर पहुंचा। यहां उसने सूर्या होटल में कमरा लिया। बुधवार की सुबह उसे उल्टी होने लगी। प|ी ने डॅाक्टर से चेकअप कराने कहा लेकिन उसने सबकुछ ठीक होने की बात कहकर मना कर दिया। कुछ समय बाद वह प|ी व बच्चों के साथ मैनपाट चला गया। वहां उसकी तबियत फिर बिगड़ गई। पूरे दिन घूमने के बाद शाम को वह अंबिकापुर पहुंचा। यहां आते तक उसकी तबियत ज्यादा खराब हो गई। उसे जिला अस्पताल में भर्ती कराया गया। उसे लगातार उल्टी हो रही थी। अस्पताल में इलाज के दौरान देर रात को उसकी मौत हो गई। पुलिस ने मर्ग कायम कर जांच शुरू कर दी है। पीएम रिपोर्ट नहीं आने से मौत के कारण का पता नहीं चला है। संभवत: उसे ठंड लग गई थी।
बदला मौसम
दिनांक तापमान
23 दिसंबर 11.2
24 दिसंबर 11.2
25 दिसंबर 5.6
कैसे लुढ़का न्यूनतम तापमान
hin_Deva bho_Deva hin_Deva hin_Deva hin_Deva bho_Deva hin_Deva hin_Deva hne_Deva hin_Deva bho_Deva bho_Deva bho_Deva mag_Deva